El Castell d'Alaquàs acull la presentació del Vé Congrés d'Història de l'Horta Sud
20/01/2010

# El Castell d'Alaquàs acull la presentació del Vé Congrés d'Història de l'Horta Sud

*   20/01/2010
*   [Imprimir](#)
*   Compartir
*    https://www.alaquas.org/documento.asp?id\_do=11821

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F11821%2F0&title=Ajuntament%20d%27Alaqu%C3%A0s.%20Premsa.El%20Castell%20d%27Alaqu%C3%A0s%20acull%20la%20presentaci%C3%B3%20del%20V%C3%A9%20Congr%C3%A9s%20d%27Hist%C3%B2ria%20de%20l%27Horta%20Sud)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/11821/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2010/2/11821/20012010img_1566_Form_4.jpg)](https://www.alaquas.org/ficheros/documentos/2010/2/11821/20012010img_1566_Form_10.jpg "<a href='https://www.alaquas.org/ficheros/documentos/2010/2/11821/20012010img_1566_Form_10.jpg' target=_blank><i class='fa fa-external-link' aria-hidden='true'></i>.El Castell d'Alaquàs acull la presentació del Vé Congrés d'Història de l'Horta Sud</a>")

Historiadors i estudiosos participaran en aquest Congrés que es celebrarà els dies 15,16 i 17 d'abril de 2010 al monument històric.

Alaquàs ha acollit aquest matí la presentació del Vé Congrés d'Història de l'Horta Sud que tindrà lloc els dies 15, 16 i 17 d'abril al Castell d'Alaquàs. A aquest acte ha assistit l'Alcaldessa d'Alaquàs, Elvira García Campos, el membre del Consell Territorial de la CAM, Benito Nemesio, el Vicerector de Cultura de la Universitat de València, Rafael Gil Salinas, el President de l'IDECO, Rafael Roca Ricart i la presidenta de la Mancomunitat de l'Horta Sud, Empar Navarro.

En les intervencions s'ha posat de manifest la importància d'aquesta convocatòria dissenyada per tal d'aprofundir en la història de la comarca no sols per conèixer el passat sinó principalment, per construir un futur millor per a l'Horta Sud. També s'ha incidit en el fet que aquest Congrés es planteja no sols com un fòrum per a estudiosos, historiadors i investigadors, sinó també com una oportunitat per donar a conèixer a la ciutadania una comarca tan rica com aquesta.

El Vé Congrés d'Història de l'Horta Sud ha estat convocat per l'Ajuntament d'Alaquàs, l'Institut d'Estudis Comarcals de l'Horta Sud (IDECO), CEFIRE de Torrent, el Museu Comarcal de l'Horta Sud, la Fundació Horta Sud, l'Escola la Florida, la Mancomunitat de l'Horta Sud, les Facultats de Geografia i Història, i de Filologia de la Universitat de València.

L'estructura vindrà determinada pel caràcter de les comunicacions que s'hi presenten: història, art, geografia, llengua, etnologia, cultura popular i economia. Els treballs que presenten els participants hauran de versar en el seu àmbit geogràfic sobre Alaquàs, la comarca o qualsevol població de l'Horta Sud. A més, i aprofitant el moment històric de la commemoració del 400 aniversari de l'expulsió dels moriscos, es donarà tractament especial a aquest tema.

Les inscripcions es podran realitzar fins el 10 de març de 2010, presentant les comunicacions al Castell d'Alaquàs o al correu electrònic [vcongresdhistoriahortasud@alaquas.net](mailto:vcongresdhistoriahortasud@alaquas.net).